Cemach Feldstein

Cemachas Feldšteinas (1884 m. gruodžio 30 d. Kudirkos Naumiestyje, Rusijos imperija – 1944 m. gruodžio 29 d. Natzveiler–Struthofo koncentracijos stovykloje, Trečiasis Reichas) – Lietuvos žydų kilmės pedagogas, rašytojas, 1922-1940 m. Kauno hebrajų realinės gimnazijos direktorius.

 Biografija 
Gimė 1884 m. gruodžio 30 d. Kudirkos Naumiestyje, prekeivio Zvi Feldstein ir Malka Leah šeimoje. Vaikystėje mokėsi keliose mokyklose, kol baigė mokyklą Karaliaučiuje. Vėliau Berlyno universitete studijavo istoriją ir filosofiją. Vėliau studijavo doktorantūrą Berno universitete. 1910 m. vedė Elke Freida Buzhanski ir apsigyveno Varšuvoje, kur dirbo mokytoju. 1913 m. tapo Kališo žydų mokyklos direktoriumi. Prasidėjus I pasauliniam karui pasitraukė į Minską, kur įkūrė privačią mokyklą. Po karo grįžo į Lietuvą, kur 1921-1922 m. buvo Vilkaviškio žydų gimnazijos direktorius. 1922 m. tapo privačios Kauno hebrajų realinės gimnazijos direktoriumi. 1928 m. buvo išvykęs į JAV ieškoti paramos mokyklos rekonstrukcijai, tačiau surinko tiek pinigų, kad užteko naujos statybai. Gyvendamas Kaune priklausė vietos sionistų bendruomenei, rašė straipsnius apie literatūrą į vietos žydų laikraščius. 1935 m. keliavo po Palestiną. 

1940 m. sovietams okupavus Lietuvą stipriai apribota mokyklos veikla, liepta mokyti jidiš kalba. C. Feldšteinas paliko direktoriaus postą ir išvyko gyventi į Vilnių, kur įsidarbino žydų realinėje mokykloje. Naciams okupavus Lietuvą buvo priverstas apsigyventi Vilniaus gete, kur dirbo pašto direktoriumi, priklausė geto tarybai, mokė istorijos ir filosofijos bei redagavo Geto naujienų laikraštį. Po kiek laiko išvežtas į darbų stovyklą Kivielyje, vėliau į Natzveiler–Struthofo koncentracijos stovyklą, kur ir mirė 1944 m. gruodžio 29 dieną.

Nuorodos
 Biografija (ang.)

Literatūra

 Hautzig, E. (2000) Ada and Eddy, in Remember Who You Are: Stories About Being Jewish, 1st paperback edition, Philadelphia, PA: Jewish Publication Society pp. 47–55.
 Yozelit, P. J. (1977). Dr. Cemach Feldstein hayad. HeAvar [העבר]‎ 22
 Mendelssohn–Miskotz, M. J. (1972). Hebrew Gymnasia Vilkaviskis. In Dov Lipetz (Central Editorial Board), Natan Goren [eds.], [and others]: Lithuanian Jewry, Vol. II, Tel Aviv: Am HaSefer, p. 151.
 Cohen, B. (1991). Hebrew Education in Independent Lithuania, Jewish Cities, Towns, and Rural Settlements in Lithuania until 1918: Historical - geographical sketch New York: p.743. also reprinted in: Zvi Sharfstein (ed.), (1957). Hebrew Education and Culture in Europe between the Two World Wars New York: Ogen Publishing, p.168
 Feldstein, J. (2008). Dr. Cemach Feldstein: Educator: Director Hebrew Reale Gymnasia Kovno, Lithuania. Gahelet, (March 2008) p. 55.
 Feldstein-Levner, A. (2011). 'The Prayer of an Innocent Girl,' in: Smuggled in Potato Sacks: Fifty Stories of the Hidden Children of the Kaunas Ghetto, S. Abramovich and Y. Zilberg (eds.), London: Valentine Mitchell, pp. 215-218.

Kategorija:Sionistai
Kategorija:Lietuvos pedagogai
Kategorija:Lietuvos mokyklų direktoriai
Kategorija:Lietuvos rašytojai